《跋宋朝老再和陶渊明归去来辞》
宋代·许及之

吾乡说三宋，伯也抱奇伟。
太学三十年，不作举子语。
晚当拜物恩，青衫送还官。
开口论世事，有舌不可扪。
吾皇开寿域，汪濊泽万男。
勉公俯而就，如女有正色。
翻然感际会，千载今一时。
谁欤俾宿留，再和扫来辞。
渊明归月田，公归徒四壁。
姑奉祝融祠，胜煮南山石。
公站未得第，我辈惭登科。
空餮了无补，奈此归来何。

作者简介：许及之（？～一二○九），字深甫，温州永嘉（今浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。